kardosdrur/scandi-wiki huggingface dataset:
ExCeL

ExCeL er et udstillings- og konferencecenter i Docklands, London, der åbnede i 2000. Det blev brugt til boksning, fægtning, judo, bordtennis, taekwondo, vægtløftning, brydning, boccia, paralympisk bordtennis, paralympisk judo, paralympisk styrkeløft, siddende volleyball og kørestolsfægtning under Sommer-OL 2012.

Eksterne henvisninger 

 ExCeLs hjemmeside  
 Om ExCel på OLs hjemmeside 

Idrætsanlæg i London
Idrætsanlæg anvendt under sommer-OL 2012
Virksomheder i London
Etableret i 2000
Helagsfjeldet

Helagsfjeldet (sv. Helagsfjället eller  Helags, sydsam. Maajåelkie) er et fjeld beliggende cirka 12 km nordvest for Ljungdalen, Bergs Kommune i den nordvestlige del af Härjedalen nær grænsen til Jämtland og Norge.

Fjeldets højeste top, Helags, er 1.796 m.o.h., og er dermed den højeste bjergtop syd for polarcirklen i Sverige. På den sydvestlige side af fjeldet findes toppen Predikstolen (1.682 m.o.h.). Fjeldet har en meget markant profil og rejser sig stejlt 700 meter over højdeplateauet.

Sammen med Sylan udgør Helagsfjeldet det sydligste højfjeldsområde i Sverige. På fjeldets stejleste, østlige side findes Helagsgletcheren, som er 600 meter lang med en formodet maksimal tykkelse på 50 meter. Gletsjeren har udviklet sig fra det permanente snelag i en slugt på bjergsiden.
 
Ved foden af bjerget findes Svenska Turistföreningens Helags fjeldstation, som er velbesøgt under sommer- og vintersæsonen.

Billeder

Kilder 

Bjerge i Sverige
Water Polo Arena

Water Polo Arena () er et midlertidigt vandsportsanlæg i London med plads til 5.000 tilskuere. Byggeriet blev påbegyndt i foråret 2011 og afsluttet i maj 2012. Det skal benyttes til vandpolo under Sommer-OL 2012. Der vil være direkte adgang mellem vandpoloarenaen og Aquatics Centre London, der bruges til andre vandsportdiscipliner under OL. Arenaen vil blive revet ned igen efter OL, men det forventes, at materialerne kan  genbruges andre steder i landet.

Eksterne henvisninger 

 Om Water Polo Arena på legenes hjemmeside 
 London 2012 Olympics venues: Water Polo Arena, The Telegraph 11. februar 2011 

Idrætsanlæg i London
Idrætsanlæg anvendt under sommer-OL 2012
Svømmehaller
Natura 2000-område nr. 23 Vullum Sø

Natura 2000-område nr. 23 Vullum Sø består af den delvist udtørrede sø Vullum Sø, og området omkring, i alt 142 hektar. Habitatområdet er ud over søen præget af klitlavninger til dels med rørsump, tørre klitheder og enkelte grå klitter. Naturplanområdet har et areal på 509 hektar, og består af EU-habitatområdeet H23, der ligger vest for Hjardemål Plantage, nordvest for Østerild Klitplantage, og et par km syd for Vigsø Bugt i Skagerrak; Mod vest ligger Hanstholmknuden (Habitatområde nr 220) der er den østlige del af Natura 2000-område nr. 24 Hanstholm Reservatet, Hanstholmknuden, Nors sø og Vandet sø.
Mod sydvest ligger Korsø Knude, der også er Natura 2000-område, nr. 45 Korsø Knude.

Vullum Sø er er en kalkrig sø med kransnålalger på tidligere omkring 87 ha, men nu, efter dræning ved grøftegravning, kun på omkring 16,3 ha. 129 ha er omfattet af naturbeskyttelseslovens § 3, med hovedvægten på hede (556 ha) og mose (40ha). Området er en vigtig plante-, fugle- og sommerfuglelokalitet, og har tidligere været levested for den sjældne Hedepletvinge. I området findes sjældne planter som kær-fnokurt, smalbladet pindsvineknop og thy-gøgeurt. For fugle er området især vigtigt for ynglende rørdrum og trane og erfast tilholdssted for den fredede sædgås. Der findes også odder i området.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner, som skal sikre
gennemførelsen af planen. Planen videreføres og videreudvikles i anden planperiode 2016-21.
Natura 2000-området ligger i Thisted Kommune, og naturplanen er koordineret med vandplanen 1.1 Nordlige Kattegat, Skagerrak.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Naturplanen
 Naturplanen 2016-2021
 Basisanalysen
 Basisanalyse 2016-2021

Natura 2000-planer
Lokaliteter i Thisted Kommune
EU-habitatområder i Danmark
Monnow

Monnow er en flod, der flyder i det sydvestlige Herefordshire, England, og det østlige Monmouthshire, Wales. Floden, der er 42 km lang, markerer på længere strækning grænsen mellem England og Wales, inden den munder ud i Wye ved Monmouth.

I Monmouth finder man umiddelbart inden flodens udmunding i Wye den bemærkelsesværdige Monnow Bridge fra middelalderen, og langs en stor del af flodens bredder forløber vandrestien Monmouth Valley Walk. 

Monnow udspringer i ved bunden af Black Hills i Wales på Cefn Hill nær den lille by Craswall. Herfra flyder den sydpå og får vandtilførsel fra et par bække, inden den nær bebyggelsen Pandy drejer mod øst på kort strækning, inden den igen løber sydpå og løber ud i Wye ved Monmouth.

Lystfiskeri i Monnow 
På et tidspunkt var Monnow kendt for en betydelig bestand af bækørreder, og der blev rapporteret om flotte fangster i floden. Bestandens størrelse blev reduceret kraftigt op gennem det 20. århundrede, særligt efter 1960'erne. I de senere år er ørredfiskeriet blevet meget bedre igen, og floden har igen tiltrukket mange lystfiskere, der ud over ørreder også fanger mange stallinger. For nylig er der lavet en fiskepassage ved Monmouth, hvilket har tilladt nye arter som laks og havørred at passere forbi en tidligere opstemning.

Noter 

Floder i Wales
Floder i England
Vullum Sø

Vullum Sø er er en kalkrig sø med kransnålalger på tidligere omkring 87 ha, men nu, efter dræning ved grøftegravning, kun på omkring 16,3 ha. Den ligger i Hjardemål Sogn, Thisted Kommune, vest for Hjardemål Plantage, nordvest for Østerild Klitplantage, og et par km syd for Vigsø Bugt i Skagerrak. Den afvandes i den vestlige ende til Vullum-Vasholm Grøft som er den øvre del af Kløv Å, og som via Storåen og Lønnerup Fjord løber ud i Limfjorden. Den har lagt navn til, og ligger centralt i Natura 2000 -område nr. 23 Vullum Sø.

Der har tidligere været en god fiskebestand i søen, med op til 10 forskellige arter så sent som i 1962, men den lave vandstand gør at der formentlig ikke er mange tilbage.

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 

EU-habitatområder i Danmark
Søer i Thisted Kommune
London Aquatics Centre

London Aquatics Centre er et vandsportscenter i Queen Elizabeth Olympic Park i London, England, der blev benyttet til udspring, synkronsvømning, moderne femkamp og svømning ved de Olympiske og Paralympiske sommerlege i 2012. Stadionet huser to 50-meter-bassiner, et 25-meters udspringsbasin og andre træningsfaciliteter. Det blev bygget i perioden 2008-2011 og er tegnet af den irakisk-britiske arkitekt Zaha Hadid.

Hovedparten af de op til 17.500 tilskuere ved Sommer-OL 2012 sad på midlertidige tribunder, der efterfølgende blev fjernet. Da stadionet åbnede for offentligheden i 2014 var antalet af tilskuerpladser blevet reduceret til 2.500.

Referencer

Eksterne henvisninger 

 Om Aquatics Centre London på OL's hjemmeside 
 London 2012 Olympics venues: Aquatics centre, The Telegraph, 11. februar 2011 

Idrætsanlæg anvendt under sommer-OL 2012
Idrætsanlæg i London
Etableret i 2011
Svømmehaller
Præsidentvalget i Frankrig 2007

Frankrigs præsidentvalg 2007 afholdtes 22. april og 6. maj 2007.

Kandidater

Kilder 

2007
Frankrig 2007
Præsidentvalget i Frankrig 2002

Frankrigs præsidentvalg 2002 afholdtes 21. april og 5. maj 2002.

Dette valg er blevet kaldt "traumaet fra 21 april" fordi den afgående premierminister ikke blev repræsenteret i anden runde, men slået af højreekstremisten Jean-Marie Le Pen. Jacques Chirac kunne således fejre en overvældende sejr, mens han muligvis ville have tabt mod Jospin i anden runde. Grunden til Jospins nederlag var det store antal kandidater på venstrefløjen. Et stort antal vælgere fra venstrefløjen, som afgjort ville have stemt Jospin i anden runde, stemte anderledes i første, for at give deres stemme et nuanceret udtryk og mange var dybt skuffede over udfaldet. 

Efter valget afgik regeringen Jospin og han selv forlod aktiv politik. Chirac udnævnte i stedet Jean-Pierre Raffarin fra De Liberale Demokrater, senere   UMP til premiermister.

Kandidater

Kilder 

2002
Frankrig 2002
Rørbysværdene

Rørbysværdene er to krumsværd fra bronzealderen, der blev fundet ved Rørby nær Kalundborg. De er efter deres ornamentik dateret til ældre bronzealder, nærmere bestemt ca. 1600–1500 f.Kr. Det første sværd blev fundet i 1952 og det andet i 1957, 10 meter fra det første. Det andet sværd havde samme udsmykning som det første, men også et skib på bladets side. Da skibet er støbt sammen med resten af udsmykningen, kan sværdet, skibsbilledet og lignende skibsbilleder i helleristninger dateres til samme tid.

Referencer 
Webkilder

Trykte kilder
 

Arkæologiske fund fra Danmark
Nordiske oldsager fra Bronzealderen
Genstande i Nationalmuseet
Sværd fra Europa
Præsidentvalget i Frankrig 1995

Frankrigs præsidentvalg 1995 afholdtes 23. april og 7. maj 1995.

Kandidater

Kilder 

1995
Frankrig 1995
Nordisk kombineret

Nordisk kombineret (en. Nordic combined), er en gren indenfor for konkurrence-skisporten, som omfatter to discipliner, langrend og skihop.

Nordisk kombineret blev i olympisk sammenhæng afviklet første gang ved de olympiske  vinterlege i Chamonix i 1924.

Ekstern henvisning og kilde

 FIS – Nordic Combined (engelsk)
Binyremarv

Binyremarven er en del af binyren. Den er lokaliseret i centrum af binyren og består af celler der danner adrenalin, noradrenalin og en lille smule dopamin.

Binyre

de:Nebenniere#Nebennierenmark
Rieslaner

Rieslaner er en tysk krydsning mellem Silvaner- og Riesling-druerne. Den blev skabt i 1921 i Franken.

Den modner sent og har ret højt syreindhold. Den dyrkes hovedsageligt i Franken og Pfalz, hvor den ofte rammes af botrytis

Kilder 

Druesorter
TUC

Tuc er et snackkiks-mærke produceret i Holland. Kiksen kan købes i Europa, Asien, Nordamerika og Nordafrika.

TUC-kiksen er gul-brun og er formet som en rektangel uden hjørner. I kiksen er der 41 små huller, som bla danner navnet på kiksen. Disse huller bliver brugt til at forhindre kiksen i at lave bobler, når den bliver bagt.

Varianter
 Original (med salt)
 Hot & Spicy (med rød chili)
 Paprika (med paprika og peber)
 Bacon (med smag af bacon og salt)
 Cheese (med smag af ost)
 Salt & Pepper (med salt og peber)
Sour cream & Onion (med sour cream og Løg)
 Pocket - en mindre pakke TUC-kiks

Ekstern henvisning
 Webarchive backup: jacobfruitfield.com: TUC - fra 2013 valeofoods.ie: Tuc  ved Valeo Foods website.

Kiks
Det er det

Det er det er navnet på Gnags' tredje studiealbum, udgivet i 1976. Det er som det første Gnags-album indspillet i eget pladestudie, Feedback-studiet.

Indspilningsprocessen for denne plade var ret primitiv, da Feedback-studiet på dette tidspunkt kun rådede over to almindelige spolebåndoptagere hver med to spor. Dette indebar, at man først indspillede f.eks. rytmegruppen samlet på den første båndoptager, hvorefter musikken blev spillet over på den anden båndoptager, hvor der samtidig tilføjedes flere instrumenter samt vokal. Dermed var der ikke mulighed for efterfølgende mixning.

Nummeret "Ulvetid" blev samme år også udgivet på Christianiapladen. "Når det bli'r til noget" og "Det er det" har nøjagtig den samme tekst, mens musikken i de to numre er forskellig. Teksten til "Jeg kan ikke bygge dit paradis" blev senere genanvendt til nummeret "Paradis" (dog med et ny strofe tilføjet) på det følgende album, La' det gro, igen med anderledes musik.

Numre

Side 1 
 "Når det bli'r til noget" (4:27) 	
 "Intro" (1:10)
 "Hvor vejene fører os hen" (5:40)
 "Hvis jeg kunne..." (2:35)
 "Jeg kan ikke bygge dit paradis" (4:20)
 "En sommernat" (3:10)

Side 2 
 "Ulvetid" (2:40)
 "Det er vist på tide" (5:00)
 "For glæden og kærligheden" (4:02)
 "Det er det" (4:25)
 "Helt om igen" (4:45)

Noter

Litteratur 
 Deleuran, Peter & Jan Knus (1985): Gnags – Kan i høre noget. Aarhus: Forlaget Modtryk
 Søholm, Dorte (2011): "Da Gnags skrev rockhistorie i Feedback Studiet" . Dengamleby.dk (læst 07-03-2012)

Eksterne henvisninger 
 Discogs – Gnags – Det er det 
 Det er det på gnags.dk (inkl. tekster) 

Album fra 1976
Gnags-album
Gammelby (Ringive Sogn)

Gammelby en bebyggelse og ejerlav i Sydjylland i Vejle Kommune. Det ligger i Ringive Sogn og hører under postdistrikt 7323 Give.

Historie 
gammelby landsby bestod i 1682 af 6 gårde. Det samlede dyrkede areal udgjorde 219,6 tønder land skyldsat til 12,22 tønder hartkorn. Dyrkningsformen var græsmarksbrug med tægter.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Lokaliteter i Vejle Kommune
Spätlese

Spätlese (tysk: 'sen høst') er en tysk vinbetegnelse for vin af fuldt modnede druer, den letteste af de sent høstede druer. Spätlese er en mere moden kategori end Kabinett inden for Prädikatswein-kategorierne i den tyske vinklassifikation. Spätlese ligger et niveau under Auslese mht. modenhed. Druerne plukkes mindst syv dage efter sædvanlig høst, så de er mere modne og har højere mostvægt.På grund af regn risikerer man, at høsten ødelægges, hvis man venter længere. I varme år og på gode lokaliteter kan størstedelen af høsten imidlertid opnå Spätlese-niveau.

Vinene kan være enten søde eller tørre (trocken). Dette modenhedsniveau passer i særdeleshed rige, tørre vine på f.eks. Riesling, Weiβer Burgunder og Grauer Burgunder. Mange Spätlese-vine har et godt lagringspotentiale, især hvis de er lavet på Riesling-druen.

Kendetegn 
 Højere intensitet og styrke end Kabinett
 Høj syre, der tøjler en for åbenlys sødme
 Fed og intens smag
 Smager ofte af æble, pære og kaprifolium

Kilder 

Vin
Christianiapladen

Christianiapladen, eller blot Christiania, var en dansk støtteplade, som blev udgivet i 1976 til fordel for fristaden Christiania. Initiativet kom fra bl.a. Sebastian og Tom Lundén fra gruppen Bifrost. Lundén skrev desuden slagsangen "I kan ikke slå os ihjel", der har vokal af Sebastian, Annisette Koppel og Povl Dissing. På Christianiapladen medvirkede en lang række af periodens store navne indenfor dansk rock.

I 2004 blev der lavet en ny støtteplade, Bevar Christiania, der bl.a. indeholdt en genindspilning af "I kan ikke slå os ihjel".

Numre

Side 1 
 Sebastian med Peter Thorup: "Budbringeren" (3:30) 	
 Djurslandsspillemændene: "Christianitter, jydske knejte" (3:23)
 Bifrost: "Titusind folk" (2:30)
 Savage Rose: "De vilde blomster gror" (3:29)
 Hyldemor: "Ud af mørket" (3:08) 	
 C.V. Jørgensen: "Ghetto Svend" (3:35)
 Ache: "Majestætens marionetter" (3:31)
 Secret Oyster: "Orlavær" (2:16)

Side 2 
 Totalpetroleum: "Operation Godylorange" (4:03)
 Gnags: "Ulvetid" (2:42)
 Kim Larsen: "Det er en kold tid" (2:12)
 Spillemændene: "Christiane" (3:38)
 Osiris: "Christiania kampsang" (3:48)
 Røde Mor: "Nu ka' det snart være nok" (4:03)
 Det Internationale Sigøjnerkompagni: "I kan ikke slå os ihjel" (4:21)

Kilder 

Discogs – Christiania(pladen)

Pladen
Album fra 1976
UltraISO

UltraISO er et program udviklet af "EZB Systems" til Microsoft Windows. Det bruges til at monter et virtual-drev som man bruger til at installere spil eller programmer med.

Kan bruges til 
Programmet kan bruges til at monter et virtual-drev. Det kan bruges når du installer downloaded spil eller andre ISO-filer.

Microsoft Windows
Emulationsprogrammer
Helgoland–Zanzibar-traktaten

Helgoland–Zanzibar-traktaten var tidligere en udbredt betegnelse for Traktaten mellem Tyskland og Storbritannien om kolonier og Helgoland. Aftalen blev ingået 1. juli 1890 og omhandlede hovedsagelig territorialrettigheder i Afrika.

Tyskland fik den såkaldte Caprivi-stribe (i dagens Namibia), samt tilladelse til at afpatruljere kysten ved Dar es-Salaam, som senere blev kerne i Tysk Østafrika (nu fastlandsdelen af Tanzania). Derudover fik Tyskland (dvs. Preussen) Helgoland og naboøen Dynen i Nordsøen. Omvendt fik Storbritannien protektoratet Wituland (kystområdet i dagens Kenya) og dele af Østafrika, som var vigtig for briterne for at bygge en jernbaneforbindelse til Victoriasøen. Tyskland forpligtede sig til ikke at forstyrre Storbritanniens relationer med sultanatet Zanzibar (dvs. øerne Unguja og Pemba).

Traktaten etablerede den tyske interessesfære i Tysk Sydvestafrika (dagens Namibia) og fastslog grænserne imellem det tyske Togo og den britiske Guldkyst (dagens Ghana), samt grænser mellem det tyske Cameroun og det britiske Nigeria. Helgoland blev efterfølgende udbygget som tysk militærbase.

Den daværende tyske rigskansler Leo von Caprivi blev kritiseret for sin passive kolonialpolitiske linje. Hans modstandere lancerede betegnelsen “Helgoland–Zanzibar-traktat” for at fremkalde det indtryk, at Tyskland ubetænksomt havde byttet sig til en gold klippeø for et tropisk paradis. Faktisk var der ikke tale om et mageskifte.

Eksterne henvisninger 
 Traktaten på tysk
 Traktaten på engelsk

Zanzibar-traktaten
Tysklands historie
Storbritanniens historie
Internationale aftaler
Tanzanias historie
Mette Sjøberg

Mette Sjøberg (født 19. april 1982 i Vejle) er en tidligere dansk håndboldspiller, der har spillet 79 a-landsholdskampe og vundet sølv ved EM i 2004. I løbet af sin karriere har hun spillet i KIF Vejen, GOG, Horsens HK, FCK Håndbold og FC Midtjylland Håndbold.

Sjøberg har spillet 85 landskampe for Danmark (A- og U-landsholdene sammenlagt), og har scoret 262 mål. Hun deltog med det danske håndboldlandshold under EM 2004, hvor det kom på en andenplads. Hun debuterede på landsholdet den 14. juni, 2003.

2006 skiftede hun som venstreback fra Horsens HK til FCK Håndbold, hvor hun spillede i sæsonen 2006/07, og scorede 167, mål i Toms-ligaen. I sommeren 2008 forlod Sjøberg FCK, og spillede de næste to sæsoner i FC Midtjylland Håndbold.

Mette sluttede karrieren i sommeren 2013.

Mette Sjøberg har påbegyndt et job som lærer på Vejle Idrætsefterskole, hvor hun underviser i dansk, afsætning, håndbold og er en af skolens vejledere.

Kilder

Eksterne henvisninger 
 Spillerinfo hos KIF Vejen 
 Europa Cup-statistik for Mette Sjøberg 

Håndboldspillere fra Danmark
Håndboldspillere fra Kolding IF
Håndboldspillere fra GOG
Håndboldspillere fra Horsens HK
Håndboldspillere fra FC København Håndbold
Håndboldspillere fra FC Midtjylland Håndbold
Personer fra Vejle
Ole Kornerup-Bang

Ole Kornerup-Bang (24. juli 1917 i København - februar 2000) var en dansk arkitekt, der blandt andet har fungeret som fast arkitekt for Aage V. Jensen.

Kornerup-Bang, der i 1938 var uddannet murersvend med bronzemedalje fra Århus Tekniske Skole, tog afgangseksamen fra Kunstakademiets Arkitektskole i 1941. Han drev egen tegnestue i København frem til 1982; i årene 1943-1971 i partnerskab med Paul Hauge. I 1982 kom Ole Kornerup-Bang til Tri Consult i Rødovre, hvor han blev til sin pensionering i 1993. 

Som nyuddannet tegnede han særligt enfamiliehuse i Københavns omegnskommuner, men tidligt kom han til at arbejde med projektering og udformning af boligområder – særligt række- og kædehuse. Han eksperimenterede også med elementbyggeri. I 1980'erne stod han bag mange institutionsbyggerier, mens han senere arbejdede med planlægning af saneringer på blandt andet Amager og Vesterbro. I sine sidste aktive år udførte han desuden en del fabriksbyggeri.

Han har udstillet talrige gange på Charlottenborg Forårsudstilling og Kunstnernes Efterårsudstilling.

Kilde 
 

Arkitekter fra Danmark
Personer fra København
Modernistiske arkitekter
Danskere i 1900-tallet
Kunstnernes Sommerudstilling

Kunstnernes Sommerudstilling er en af Danmarks fem statsanerkendte censurerede kunstudstillinger (de øvrige er Charlottenborg Forårsudstilling, Kunstnernes Efterårsudstilling, Den Censurerede Kunstudstilling og Kunstnernes Påskeudstilling).

Sommerudstillingen har været afholdt siden 1973 i Tistrup ved Varde; siden 2000 i Janus Bygningen. 

Der er tilknyttet syv censorer, som selv er anerkendte kunstnere og vælges hvert år efter særlige regler. Årligt indleveres der cirka 2.500 værker, hvoraf omkring 100 udvælges til udstillingen. Der uddeleles en årlig pris på 5.000 kr. til en af de udstillende.

Kilder og eksterne henvisninger
 Om KS

Sommerudstilling
Dansk kultur
Etableret i 1973
Udstillinger i Danmark
WBA

WBA har flere betydninger:

 World Boxing Association – internationalt bokseforbund.
 West Bromwich Albion F.C. (grundlagt 1878) – engelsk fodboldklub.
Leah Remini

Leah Marie Remini (født 15. juni 1970 i Brooklyn i New York City) er en amerikansk skuespiller. Hun er bedst kendt for rollen som «Carrie Spooner-Heffernan» i TV-serien Kongen af Queens.

Eksterne henvisninger 

 

Skuespillere fra USA
Personer fra New York
Patton Oswalt

Patton Peter Oswalt (født 27. januar 1969) er en amerikansk stand-up-komiker, forfatter, skuespiller og stemmelægger. Han er bedst kendt for sin rolle som Spencer Olchin i sitcommen The King of Queens. Han har lagt stemme til Remy i filmen Ratatouille.

Privatliv 
Oswalt var gift med forfatteren Michelle McNamara fra 2005 til 22. april, 2016 hvor hun afgik ved døden.

Referencer

Eksterne henvisninger 

 
 

Skuespillere fra Virginia
Standupkomikere fra USA
Katey Sagal

Katey Sagal (født Catherine Louise Sagal 19. januar 1954 i Hollywood i Californien) er en amerikansk skuespiller, sangerinde og forfatter, bedst kendt som Peggy Bundy i Vore værste år, Leela i Futurama og Gemma i Sons of Anarchy.

Tidlig karriere 
Sagal kommer fra en jødisk-amerikansk familie, hun er datter af instruktøren Boris Sagal.

Sagal begyndte sin karriere i Hollywood. Hun optrådte i flere TV-film mellem 1971 og 1975 f.eks. Columbo-filmen Candidate for Crime. I 1973 arbejdede hun desuden som korsanger for diverse artister, blandt andet Bob Dylan, Gene Simmons og Tanya Tucker.

Senere karriere 
Sagal vendte tilbage til tv i 1985, hvor hun havde en rolle i fiaskoserien Mary med Mary Tyler Moore i hovedrollen. Rollen førte til, at hun blev castet som Peggy Bundy i Vore værste år. 

Efter Vore værste år optrådte Sagal i flere tv-serier. I 1999 ansatte Matt Groening hende som stemmen til Turanga Leela i Futurama. Futurama blev stoppet efter fem sæsoner. I 2010 blev serien genoptaget, hvor Segal gentog rollen som Turanga Leela.

Efter at Futurama blev stoppet, fik Sagal rollen som hustru til John Ritter i 8 Simple Rules for Dating My Teenage Daughter i 2002. Efter Ritters uventede død i september 2003 overtog Sagal hovedrollen i serien, som blev sendt frem til 2005.

Sagal er også en anerkendt som tekstforfatter. I 1976, mens hun var medlem af The Group with No Name, bidrog hun til albummet Moon over Brooklyn. Hun var også korsanger  på KISS-bassisten Gene Simmons' soloalbum. Den 19. april 1994 udgav hun sit første soloalbum, Well.... Ti år senere, den 1. juni 2004, udgav hun sit andet album, Room.

I 2005 gæsteoptrådte Sagal to gange i tv-serien Lost. 

Fra 2008 har hun medvirket i dramaserien Sons of Anarchy.

I 2020 gæsteoptrådte Sagal i Big Bang Theory som Penny’s mor Susan.

Filmografi 
Pitch Perfect 2 (2015)
Bleed for This (2016)

kilder

Eksterne henvisninger 

 
Katey Sagals biografi på Warnerbros' nettsider

Skuespillere fra USA
Sangere fra USA
Personer fra Los Angeles
Vigsø Bugt

Vigsø Bugt er navnet på en  bugt med vanddybder på omkring 10 meter  på Thys nordkyst mod Skagerrak mellem Hanstholm og Lild Strand, med naturområdet Vejlerne beliggende mod sydøst. Den har navn efter den lille by Vigsø lidt øst for Hanstholm, hvor også Vigsø Feriecenter er beliggende.

Landskabet langs bugten er præget af klitter, heder og plantager.  Mod vest ligger Hanstholmknuden (Habitatområde nr 220), der er  den østlige del af Natura 2000-område nr. 24 Hanstholm Reservatet, Hanstholmknuden, Nors sø og Vandet sø.
nr. 44 Lild Strand og Lild Strandkær, ligger mod nordøst, og store områder  er del af fredninger på i alt 1.208 hektar på begge sider af  Lild Strand .

Eksterne kilder og henvisninger 

Lokaliteter i Thisted Kommune
Bugter i Danmark
Skagerrak
Bugter i Nordsøen